Държавен вестник, бр. 97, 2014 г., стр. 29

БРОЙ  97	
Д Ъ Р Ж А В Е Н  В Е С Т Н И К 	
СТР.  29  
МИНИСТЕРСТВО  
НА ВЪНШНИТЕ РАБОТИ
ПРОТОКОЛ
относно привилегиите и имунитетите на Цен-
търа за правоприлагане в Югоизточна Европа
(Ратифициран със закон, приет от 41-ото На-
родно събрание на 10 юли 2012 г. – ДВ, бр. 56 
от 2012 г. В сила от 12 юли 2014 г.)
Страните по този Протокол,
Като вземат предвид, че Конвенцията за 
Центъра за правоприлагане в Югоизточна 
Европа, съставена в Букурещ, Румъния, на 
9 декември 2009 г., предвижда, че държавите 
членки сключват Протокол относно приви-
легиите и имунитетите на Центъра за пра-
воприлагане в Югоизточна Европа,
се споразумяха за следното:
Д я л  І
ОБЩИ РАЗПОРЕДБИ
Член 1
Определения
По смисъла на този Протокол:
а) „Конвенция за ЦПЮЕ“ означава Кон-
венцията за Центъра за правоприлагане в 
Югоизточна Европа, съставена в Букурещ, 
Румъния, на 9 декември 2009 г.;
б) „ЦПЮЕ“ означава Центърът за право- 
прилагане в Югоизточна Европа;
в) „държава домакин“ означава държавата, 
където се намира седалището на ЦПЮЕ;
г) „представители на държавите членки“ 
означава членовете на национални делегации, 
участващи в срещите, свиквани от ЦПЮЕ;
д) „персонал на ЦПЮЕ“ означава всички 
лица, работещи под ръководството и контрола 
на Генералния директор и директорите;
е) „Генерален директор“ означава Генерал-
ният директор на ЦПЮЕ;
ж) „директори“ означава директорите на 
ЦПЮЕ;
з) „служители за връзка“ означава слу-
жителите, назначени от държавите членки в 
седалището на ЦПЮЕ;
и) „среща, свиквана от ЦПЮЕ“ означава 
всяка среща на който и да е орган на ЦПЮЕ 
или на помощен орган или всяка конференция, 
свиквана от ЦПЮЕ;
й) „имущество“ означава всички приходи 
на ЦПЮЕ и цялото имущество, включително 
фондове, активи и друго имущество, което 
принадлежи на ЦПЮЕ, собствено или дър-
жано/управлявано от ЦПЮЕ, в съответствие 
с официалните задължения, изпълнявани от 
ЦПЮЕ;
к) „помещения“ означава сградите или час-
ти от сгради, включително прилежащата им 
земя, използвани само за целите на ЦПЮЕ, 
независимо от това кой е техен собственик;
л) „архиви“ означава цялата документация, 
кореспонденция, документи, ръкописни, ком-
пютърни и медийни данни, снимки, филми, 
видео-, звукозаписи и всякакви други данни, 
принадлежащи на или държани от ЦПЮЕ.
Член 2
Изпълнение на Протокола
ЦПЮЕ сътрудничи по всяко време със съ-
ответните органи на Страните, за да улеснява 
доброто правораздаване и да препятства всяка 
злоупотреба с привилегиите и имунитетите, 
предоставени съгласно разпоредбите на този 
Протокол.
Д я л  І І
ПРИВИЛЕГИИ И ИМУНИТЕТИ НА 
ЦПЮЕ
Член 3
Имунитет по отношение на съдебно произ-
водство
(1) ЦПЮЕ и неговото имущество, където 
и да се намира то и от когото и да се държи, 
се ползва с имунитет по отношение на всяка 
форма на съдебно производство, освен докол-
кото по всеки конкретен случай Съветът със 
свое решение е разрешил снемането на този 
имунитет. Такова снемане на имунитет не 
се разпростира върху изпълнителна мярка, 
за която е необходимо отделно снемане на 
имунитет.
(2) Без да се накърняват разпоредбите на 
предходния параграф, ЦПЮЕ не се ползва с 
имунитет по отношение на:
а) гражданско дело, основаващо се на до-
говорно задължение на ЦПЮЕ;
б) насрещен иск, непосредствено свързан 
с дело, заведено от ЦПЮЕ;
в) гражданско дело, свързано с нарушаване 
на правилата за защита на личните данни, 
както са определени в Конвенцията за ЦПЮЕ;
г) гражданско дело за щети, произтичащи 
от злополука, причинена от моторно превозно 
средство, плавателен съд или въздухоплавател-
но средство, принадлежащо или управлявано 
от името на ЦПЮЕ, когато тези щети не могат 
да се възстановят от застраховка.
Член 4
Неприкосновеност
(1) Помещенията на ЦПЮЕ са неприкосно-
вени. Неговото имущество, независимо къде 
се намира то и от кого се държи, се ползва 
с имунитет по отношение на претърсване, 
изземване, конфискуване, отнемане или всяка 
МИНИСТЕРСТВА  
И ДРУГИ ВЕДОМСТВА